Doris June Garcia
Doris June Tomasa Garcia (borene Cayetano; * 1943) is en Politikerin ut Belize (UDP).

Cayetano is 1943 as Dochter von Victoria Herera un Solomon Cayetano boren. Se hett de Sacred Heart Primary School un de Austin High School besöcht un weer denn op en Buereeschool in Honduras. Se hett later freet un den Naam Garcia annahmen. Se hett fiev Kinner. Se harr en lüttje Farm un weer Maat von de Citrus Growers Association.

1983 is se in’n Stadtraad von Dangriga wählt worrn un weer ok Viez-Börgermeestersche. Bi de UDP-Vörwahlen för’n Kannedaat in’n Wahlkreis Dangriga is se gegen Henry Anderson antreden, hett aver gegen em verloren.

Se weer von’n 21. Dezember 1984 bet 31. Juli 1989 Präsidentin von’n Senaat von Belize.

Fru
Politiker (Belize)
Senater (Belize)
Börger von Belize
Boren 1943
Maat von de United Democratic Party (Belize)